钦定古今图书集成/明伦汇编/氏族典/第026卷 > 《王应麟姓氏急就篇》 > 洪锺〈浙江人〉
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪锺〈浙江人〉

按《明外史洪锺传》：“锺字宣之，钱塘人。成化十二年进
士。为刑部主事，迁郎中，奉命安辑江西、福建民。弘治
初，再迁四川按察使，历江西、福建左右布政使。十一
年，擢右副都御史，巡抚顺天，整饬蓟州边备。建议增
筑塞垣，减防秋兵，岁省费数万计，于所部潮河川凿
渠屯种。正德初，由巡抚贵州召督漕运。明年，就进右”
都御史，改掌南京都察院。就迁刑部尚书。历左都御
史，掌院事。五年春，湖广盗起，命锺以本官总制军务，
陕西、河南、四川亦隶焉。沔阳贼陷临湘，锺破灭之。保
宁贼蓝廷瑞、鄢本恕、廖惠众十万馀，延蔓陕西、湖广
之境。锺设方略，悉就禽。以功进太子太保。未几乞归。
嘉靖三年卒，谥襄惠。